Zindzi Mandela

**Zindziswa "Zinzi" Mandela** o tshotswe ka ngwaga wa 1960, Sedimonthole a le malatsi a le masome mabedi le boraro, a tlhokafala ka ngwaga wa 2020, Phukwi a le malatsi a le lesome le boraro. O ne a itsege gape ka leina la **Zindzi Mandela-Hlongwane**. E ne e le moemedi wa mafatshe wa mo Aforika Borwa gape ele mmoki, e le ngwana wa balwela ditshwanelo le mapolotiki a kwa Aforika Borwa; Winnie Madikizela-Mandela le Nelson Mandela. Zindzi e ne e le ene ngwana o monnye ebile e le mosetsana wa boraro mo baneng ba ga Nelson Mandela, ba akaretsa mogolowe Zenani Mandela.

O berekile e le moemedi wa Aforika Borwa kwa lefatsheng la Denmark go fitlhelela a tlhokafala ka ngwaga wa 2020, o ne a lebanwe ke go ya go nna moemedi kwa Liberia. O berekile gape a tshwareletse maemo a mme o o kwa godimo ka ngwaga wa 1996 go tsena 1998.

Kgobokanyo ya maboko a gagwe e e bidiwang *Black As I Am*, e gatisitswe ka ngwaga wa 1978, dinepe di tserwe ke Peter Magubane.

## Botshelo jwa gagwe a sale monnye
thumb|Zinzi Mandela le Zenani Mandela
Zindzi Mandela o tshotswe ka ngwaga wa 1960, Sedimonthole a le malatsi a le masome a mabedi le boraro kwa Soweto, ke Nelson le Winnie Mandela. Ngwaga ya matsalo a gagwe ke ngwaga e phathi ya sepolotiki ya African National Congress (ANC) e neng e simolola sesole. Batsadi ba gagwe ba ne ba batliwa ke puso. Zindzi o ne a le dikgwedi di le lesome le boferabobedi fa rragwe a romelwa kwa kgolegelong. Mo bosheng jwa gagwe, o ne a tlogelwa mo tlhokomelong ya ga mogolowe Zenani Mandela, fa mmagwe a ne a le mo kgolegelong dikgwedi.

## Tsa tiro
Ka ngwaga wa 1977, fa mmaagwe a ne a kobelwa kwa Orange River State, Zindzi o ne a ya go nna le ene koo. Zindzi o ne a seka a kgona go fetsa sekolo go fitlhelela a romelwa kwa Swaziland kwa janong go bidiwang Eswatini. Moragonyana mmagwe o ne a letlelelwa go boela kwa Soweto. Rragwe Zindzi o ne a gololwa ka ngwaga wa 1985 ke tautona wa nako eo P.W Botha. Phetolo ya ga rragwe e ne ya seka yya kgona go isiwa ke ope wa batsadi ba gagwe, ka jalo Zindzi o ne a tlhophiwa go bala phetolo ya gagwe, e a neng a gana, kwa bokopanong jwa ngwaga wa 1985, Tlhakole a le malatsi a le lesome.

Maboko a gagwe a gatisitswe ka ngwaga wa 1978 mo bukeng ya *Black As I Am*, e na le dinepe tse di tserweng ke Peter Magubane, a tlhageletse gape mo dikgatisong di akaretsa *Somehow We Survive: An anthology of South African Writing*, e e tlhabolotsweng ke Sterling Plumpp ka ngwaga wa 1982, le mo *[[:en:Daughters_of_Africa|Daughters of Africa: International Anthology of Words and writings by Women of African Descent]]* e e tlhabolotsweng ke Margaret Busby ka ngwaga wa 1992. Zindzi o ithutetso molao kwa University of Cape Town, kwa a alogileng ka BA ka ngwaga wa 1985.

O kile a emela mosadi wa ntlha o o botlhokwa mo Aforika Borwa go tswa ka ngwaga wa 1996 go tsena 1998, ka dinako tsa batsadi ba gagwe ba tlhalana, rragwe a nyala mosadi o mongwe Graca Machel.

### Kemedi kwa mafatsheng a mangwe
Zindzi o ne a tlhomiwa moemedi wa lefatshe la Aforika Borwa kwa Denmark ka ngwaga wa 2015. O gorogile lantlha kwa Denmark ka Seetebosigo ngwaga wa 2015. Ka Seetebosigo 2019, fa a ntse a le moemedi kwa Denmark, akhaonte ya ga Mandela ya Twitter e ne ya romela metseletsele ya di "tweet" tse di neng di dirisa mafoko a a bogale. Mandela-Hlongwane mo kgweding e e fetileng o ne a supile lorato lwa gagwe le tlotlo mo go moeteledipele wa Economic Freedom Fighters (EFF) Julius Malema.

## Botshelo jwa gagwe le loso
Zindi o nyetswe gabedi, o ne a na le bana ba le bane le monna wa gagwe wa ntlha: morweetsana Zoleka o o tshotsweng ka ngwaga wa 1980 a tlhokafala ka ngwaga wa 2023, le basimane *Zondwa* wa 1985, *Bambatha* wa 1989 le *Zwelabo* wa 1992. Monna wa gagwe wa ntlha e ne e le *Zwelibanzi Hlongwane*. O ne a nyala monna wa gagwe wa bobedi ebong *Molapo Motlhajwa*, o neng e le leloko la South African National Defence Force ka Mopitlo ngwaga wa 2013.

Mandela-Hlongwane go bolelwa fa a ne a dumalane go rulaganya motshameko wa mabole gareng ga Floyd Mayweather le Manny Pacquiao ka matsalo a ga rragwe ka ngwaga wa 2011. Motshameko o ne wa seka wa diragala, mme morotloetsi Duane Moody o ne a pega kgetsi e a neng a atlega mo go yone, kwa kgotlatshekelong ya US gore Zindzi a mo duele di milione tsa di dolara di le nne le bosupa. Go ne go solofetswe gore Mandela- Hlongwane o tla a tsenya kopo ya ikuelo.

Zindzi o tlhokafetse ka ngwaga wa 2020, Phukwi a le lesome le boraro a le dingwaga di le masome a matlhano le boferabongwe kwa sepateleng kwa Johannesburg. Go ne ga bolelwa gore o ne a tshwerwe ka bolwetsi jwa COVID-19 ka phitlho ya gagwe. O ne a fitlhiwa go bapa le mmagwe, Winnie Madikizela-Mandela kwa *Fourways Memorial Park* ka Phukwi a le lesome le bosupa, letsatsi pele ga matsalo a ga rragwe, Nelson Mandela a bo lekgolo le bobedi.

## Metswedi